8. Този ангажимент е обвързващ.
 2.По отношение на изискванията, които трябва да бъдат изпълнени от проектите, реализирани на техните територии, за да получат подпомагане от механизма, приемащите държави членки предоставят следната информация:
 а)максималната мощност на територията на приемащите държави членки, която е на разположение за проекти, подкрепени от механизма, включително за всяка технология и година, когато е приложимо;
 б)максималната възобновяема енергия, генерирана в рамките на проектите, и ограниченията за обектите, когато е приложимо;
 в)националния режим, който е приложим за организаторите на проекти по отношение на подкрепените свързани с мрежата разходи;
 г)други елементи, които са от значение.
 3.Комисията взема предвид информацията, получена съгласно параграф 2 от настоящия член при подготвянето на процедурата за предоставяне на безвъзмездни средства.
 4.Приемащата държава членка, която потвърждава ангажимента си, предоставя на Комисията необходимата административна помощ за изпълнението на механизма, по-специално за целите на докладването на количеството енергия от възобновяеми източници, произведена чрез проекти на територията на приемащата държава членка, по които е получена неподлежаща на връщане подкрепа от механизма.
 5.Разпоредбите на настоящия член се прилагат за трети държави, които участват в механизма и съответно са приемащи държави.
 Член 9
 Съобщение на Комисията за ценовите тавани
 Въз основа на обвързващите ангажименти на приемащите държави членки и като използва подхода, посочен в член 7, параграф 6, Комисията определя и съобщава на участващите държави членки ценови таван и максимален бюджет в евро, който е на разположение за всяка покана за представяне на предложения, както и сведения за вариантите за държавата членка, в случай че резултатът от поканата за представяне на предложения е под ценовия таван.
 Член 10
 Обвързващи ангажименти на държавите членки с финансово участие
 Държавите членки с финансово участие потвърждават пред Комисията своя неотменим и безусловен ангажимент да осигуряват плащания в механизма във връзка с една или няколко покани за представяне на предложения в рамките на три месеца от получаването на съобщението за ценовите тавани, посочено в член 9. Ангажиментът на държавата членка с финансово участие е обвързващ и обхваща поне следните елементи във връзка с приноса в механизма:
 а)размера на финансовия принос на държавата членка (в евро) за всяка процедура за предоставяне на безвъзмездни средства или производството на енергия от възобновяеми източници, изразено в kW или kWh, за което държавата членка ще предостави подкрепа и от което ще се възползва по отношение на статистическото зачисляване, в зависимост от крайния ценови таван, заедно с максималния бюджет в евро, който е на разположение;
 б)графика на плащанията;
 в)сведения дали плащането се извършва съгласно член 33, параграф 1, или член 33, параграф 2 от Регламент (ЕС) 2018/1999;
 г)разпределението на статистическите ползи между държавите членки, осигуряващи финансово участие, и приемащите държави членки.
 Член 11
 Покана за представяне на предложения
 1.Въз основа на обвързващите ангажименти на приемащите държави членки и, когато е приложимо, на трети държави и обвързващите ангажименти на държавите членки с финансово участие Комисията обявява своевременно поканата или поканите за представяне на предложения. Комисията може да обяви няколко покани едновременно или да проведе няколко процедури за предоставяне на безвъзмездни средства в рамките на една покана. Комисията може да реши също така